b'\n_START_ARTICLE_\nContamination\n_START_SECTION_\nHandling\n_START_PARAGRAPH_\nEt skip som tilsynelatende er uten mannskap ankommer New York havn. Skipet tas over av havnemyndighetene og ombord finner man de ille tilredte likene til mannskapet. Likene synes \xc3\xa5 ha eksplodert fra innsiden. I ett av lasterommene oppdager de ogs\xc3\xa5 store geleaktige egg. Ved kontakt eksploderer eggene og de som blir truffet av den kjemiske substansen eksploderer fra innsiden. De milit\xc3\xa6re kobles inn og sikkerhetsoffiseren Stella (Louise Marleau) f\xc3\xa5r i ansvar \xc3\xa5 lede det hele. Hun etablerer raskt en kobling mellom eggene og en romferd til Mars noen \xc3\xa5r tidligere. En ferd som fikk tragiske konsekvenser for de to astronautene som bes\xc3\xb8kte planeten. Den ene astronauten forsvant og den andre, Commander Hubbard (Ian McCulloch), hadde et sammenbrudd og henfalte senere til alkoholisme. Hun klarer \xc3\xa5 presse Hubbard til \xc3\xa5 hjelpe henne og etterhvert peker sporene til en kaffeplantasje i S\xc3\xb8r-Amerika. Det viser seg senere at noen har planer om \xc3\xa5 utrydde menneskeheten.\n_START_SECTION_\nOm filmen\n_START_PARAGRAPH_\nContamination er en italiensk scifi-gr\xc3\xb8sser med mye \xc2\xabsplatter\xc2\xbb-effekter som ble for dr\xc3\xb8y kost for filmsensuren i mange land. Den ble i mange land utgitt i klipt versjon eller totalforbudtforbudt. I Storbritannia ble den raskt stemplet som en Video nasty. Filmen har tydelig hentet mye inspirasjon fra den kjente gr\xc3\xb8sseren Alien fra 1979._NEWLINE_Contamination synes \xc3\xa5 ha f\xc3\xa5tt noe bedre kritikker enn de fleste andre italienske splatterfilmer fra 1980-tallet, men de store ovasjonene har uteblitt. Filmsiden eFilCritic er mer positiv enn negativ og skrev i 2004 at: \xc2\xab...is actually worth taking a look at -- but just barely\xc2\xbb. Video Graveyard var noe mindre positiv i sin omtale og skrev at den har en \xc2\xablovende start\xc2\xbb, men at det derfra g\xc3\xa5r nedover for til slutt \xc3\xa5 ende opp som en \xc2\xabs\xc3\xb8ppel film\xc2\xbb. De skriver videre at den har et \xc2\xabt\xc3\xa5pelig manus\xc2\xbb. AllMovie gav den to av fem stjerner._NEWLINE_Musikken er av den italienske prog-rock gruppa Goblin.\n_START_SECTION_\nI Norge\n_START_PARAGRAPH_\nFilmen ble ikke satt opp p\xc3\xa5 norske kinoer, men ble utgitt p\xc3\xa5 video av Mayco rundt 1982-83, med undertittelen \xc2\xabD\xc3\xb8dssmitten fra Verdensrommet\xc2\xbb.'